b'\n_START_ARTICLE_\nLa Princesa Mononoke\n_START_SECTION_\nLa terra natal de Ashitaka\n_START_PARAGRAPH_\nL\'\xc3\xbaltim pr\xc3\xadncep dels Emishi \xc3\xa9s male\xc3\xaft durant un enfrontament a la seva vila contra un Tatarigami. A l\'observar el cad\xc3\xa1ver, Ashitaka descobreix que en realitat el monstre era el d\xc3\xa9u senglar Nago, que per mitj\xc3\xa0 del sofriment i l\'odi va ser corromput fins a esdevenir un Tatarigami, \xc3\xa9s a dir un dimoni.  Ashitaka en sospitar que la ferida deixada pel dimoni a la m\xc3\xa0 li hagi transm\xc3\xa8s la seva maledicci\xc3\xb3, decideix consultar als ancians del poble. Descobreixen una enorme bola de ferro en l\'interior del cos de Nago i comprenen que aquesta era la causant del sofriment del d\xc3\xa9u. L\'anciana del poble explica al jove que la seva ferida tot i nom\xc3\xa9s cobrir el seu bra\xc3\xa7, s\'estendr\xc3\xa0 pel seu cos i ossos fins que el destrueixi sencer i mori. La maledicci\xc3\xb3 \xc3\xa9s una arma de doble tall, ja que en els moments en qu\xc3\xa8 es deixi portar per l\'odi obtindr\xc3\xa0 una for\xc3\xa7a incre\xc3\xafble a canvi que es propagui m\xc3\xa9s r\xc3\xa0pid pel seu cos. Quan aix\xc3\xb2 passi, el seu bra\xc3\xa7 s\'omplir\xc3\xa0 de cucs negres, similars als que tenia Nago._NEWLINE_Per trobar una cura, junt amb la seva mascota, el c\xc3\xa9rvol Yakul, marxa cap a les terres llunyanes del sud. Nom\xc3\xa9s si viatja cap a la terra natal de Nago i troba el lloc d\'on prov\xc3\xa9 la misteriosa bola de ferro, tindr\xc3\xa0 alguna possibilitat de recuperar-se. Al llarg d\'aquest viatge, Ahitaka haur\xc3\xa0 de "veure amb ulls mancats d\'odi", per evitar aix\xc3\xad la propagaci\xc3\xb3 de la seva maledicci\xc3\xb3. En acceptar el seu dest\xc3\xad ha d\'acceptar tamb\xc3\xa9 el seu exili de la seva terra natal, a la qual no podr\xc3\xa0 tornar mai m\xc3\xa9s i deixar\xc3\xa0 els Emishi sense hereu.\n_START_SECTION_\nViatge a la ciutat del ferro\n_START_PARAGRAPH_\nEn el seu viatge cap a l\'oest, Ashitaka veu com uns samurais saquegen un poblat indefens. Davant tal injust\xc3\xadcia, Ashitaka intenta distreure\'ls amb l\'arc, per\xc3\xb2 la maledicci\xc3\xb3 cobra vida i li atorga a la fletxa un poder sobrenatural. El seu tir va amb tanta for\xc3\xa7a que arrenca els bra\xc3\xa7os d\'un dels samurais i decapita a un altre. Ashitaka veu llavors com  quan la maledicci\xc3\xb3 aflora, la marca s\'est\xc3\xa9n pel seu cos amb major velocitat. En el seg\xc3\xbcent poblat, Ashitaka coneix un monge, aquest li comenta que potser pot trobar la resposta al que busca en un lloc anomenat "ciutat de ferro". _NEWLINE_Mentrestant, en un tur\xc3\xb3 no gaire lluny\xc3\xa0, una manada de kamis del clan del llop assalten un carro que transporta arr\xc3\xb2s a la ciutat de ferro. Junt als llops hi ha una noia, la princesa Mononoke. La l\xc3\xadder i mare del grup de llops, Moro, rep un tret de Lady Eboshi, la cap de la ciutat de ferro. Ashitaka passa poc despr\xc3\xa9s per sota del tur\xc3\xb3 on han caigut part dels ferits i morts. El noi veu la princesa intentant alleujar la ferida de la lloba i intenta parlar amb ella, per\xc3\xb2 aquesta nom\xc3\xa9s li diu que s\'en vagi. Apareixen alguns kodamas, o esperits del bosc, i Ashitaka els demana ajuda. Ells el guien a trav\xc3\xa9s del bosc i el condueixen junt amb dos supervivents a la ciutat de ferro.\n_START_SECTION_\nLa ciutat del ferro\n_START_PARAGRAPH_\nAquesta vila \xc3\xa9s governada per Lady Eboshi, una dona carism\xc3\xa0tica i emprenedora que ha creat un poble del no-res a c\xc3\xb2pia de crear una ind\xc3\xbastria del ferro i fer-hi treballar les dones que abans feien de prostitutes en altres ciutats. Ashitaka \xc3\xa9s acollit a la ciutat, per\xc3\xb2 aviat s\'assabenta del conflicte que ha sorgit entre Eboshi i els animals del bosc, que lluiten per defensar el que queda del seu h\xc3\xa0bitat enfront de la desforestaci\xc3\xb3 produ\xc3\xafda per la nova vila i la seva ind\xc3\xbastria del ferro.  En una de les batalles entre el clan dels javalins i els humans, Eboshi havia ferit amb un fusell a Nago, originant la maledicci\xc3\xb3. Ashitaka s\'enfada pel comportament destructiu d\'aquesta, per\xc3\xb2 s\'adona que amb la ciutat de ferro Eboshi ha aconseguit crear una comunitat on grups socials com els leprosos o les prostitutes s\xc3\xb3n tractats per igual; situaci\xc3\xb3 que nom\xc3\xa9s es pot mantenir si es continua amb l\'extracci\xc3\xb3 de ferro._NEWLINE_Mentre Ashitaka segueix a la ciutat com a host, San, coneguda com la princesa Llop o princesa Mononoke, ataca el poble en un intent de matar Eboshi i aix\xc3\xad destruir la ciutat de ferro. Ashitaka es veu immers en el combat quan intentava evitar que disparessin a San i finalment \xc3\xa9s ferit al pit d\'un tret. Utilitzant el poder de la maledicci\xc3\xb3 del seu bra\xc3\xa7, aconsegueix obrir la gran porta de la ciutat i escapar de la vila enduent-se la San a collib\xc3\xa8 i m\xc3\xa9s tard amb l\'ajuda d\'en Yakul.\n_START_SECTION_\nEn el bosc\n_START_PARAGRAPH_\nDurant el viatge de fugida, Ashitaka perd forces i cau a terra derru\xc3\xaft. San, ara mig recuperada, evita que aquest sigui devorat pels seus companys llop. Est\xc3\xa0 furiosa perqu\xc3\xa8 aquest hagi parat el seu intent d\'assassinat, per\xc3\xb2 per altra banda no ent\xc3\xa9n perqu\xc3\xa8 un hum\xc3\xa0 l\'ha ajudat. San, li decaan a Ashitaka que li expliqui si vol seguir en vida o no. L\'explicaci\xc3\xb3 donada enfada m\xc3\xa9s a San i aquesta est\xc3\xa0 a punt de donar-li un cop mortal quan de sobte Ashitaka li diu que \xc3\xa9s preciosa i cau inconscient. Apareixen uns micos per menjar-se a Ashitaka junt amb el seu poder per\xc3\xb2 finalment la princesa els atura.  _NEWLINE_San, que havia estat criada des de petita pels llops del bosc, decideix portar el jove davant de l\'esperit del bosc per veure si pot salvar-li la vida a l\'estanc sagrat. Abans de l\'alba es veu una gegantina silueta negra. L\'estatura sobrepassa les copes dels arbres caminant en direcci\xc3\xb3 al llac, \xc3\xa9s el caminant nocturn, forma que t\xc3\xa9 el Shishigami (esperit del bosc) durant la nit i que l\'alba es transformar\xc3\xa0 en un c\xc3\xa9rvol amb rostre hum\xc3\xa0. El d\xc3\xa9u senglar Okkoto i el seu ramat arriben al bosc del Shishigami despr\xc3\xa9s de diversos mesos de viatge. El seu objectiu \xc3\xa9s matar tots els humans i protegir el bosc, o almenys morir intentant-ho, aconseguint all\xc3\xb2 en el que Nago va fracassar. Finalment a l\'alba, l\'esperit del bosc es transforma i apareix davant de la princesa. El Shishigami cura la ferida de bala d\'Ashitaka amb un toc de la seva boca, per\xc3\xb2 no el salva de la seva maledicci\xc3\xb3._NEWLINE_Durant la recuperaci\xc3\xb3n d\'Ashitaka junt als llops, Moro explica al jove que la maledicci\xc3\xb3 produ\xc3\xafda pel dispar la matar\xc3\xa0 d\'aqu\xc3\xad poc, per\xc3\xb2 no sense que abans ella mati a Eboshi. Ashitaka intenta conv\xc3\xa8ncer que el millor cam\xc3\xad \xc3\xa9s la conviv\xc3\xa8ncia pac\xc3\xadfica. Moro per\xc3\xb2, relata com va adoptar a San despr\xc3\xa9s que els seus pares la llancessin als seus peus per poder fugir mentre ella la devorava, va ser llavors quan Moro va decidir salvar-la. Posteriorment li adverteix que abandoni el bosc o el matar\xc3\xa0. Moro menysprea als humans, per\xc3\xb2 no amb tanta passi\xc3\xb3 com ho fa San. _NEWLINE_Els animals del bosc planegen la seva \xc3\xbaltima ofensiva su\xc3\xafcida contra la ciutat de ferro per intentar destruir els humans, contra qui, equipats amb armes de foc, tenen poques oportunitats de sobreviure. Ashitaka est\xc3\xa0 preocupat per San i pel benestar del bosc, per\xc3\xb2 tamb\xc3\xa9 simpatitza amb la gent de la ciutat. Intenta ser mediador en el conflicte i trobar una soluci\xc3\xb3 que satisfagui els dos bandols, per\xc3\xb2 els llops est\xc3\xa0n devorats d\'odi i la guerra comen\xc3\xa7a.\n_START_SECTION_\nLa guerra\n_START_PARAGRAPH_\nLa guerra t\xc3\xa9 lloc a tres b\xc3\xa0ndols. Asano, un poder\xc3\xb3s samurai, ha manat a les seves tropes a atacar per sorpresa la ciutat, demandant la meitat de tot el ferro. Lady Eboshi sap que els seus principals enemics s\xc3\xb3n els humans i no b\xc3\xa8sties o d\xc3\xa9us, ja que aquests s\xc3\xb3n m\xc3\xa9s tra\xc3\xafdors i les seves armes s\xc3\xb3n m\xc3\xa9s poderoses que les urpes o els ullals. Eboshi s\'alia amb els Jibashiri, els agents de l\'emperador que han arribat a la ciutat dirigits pel monjo Jigo per derrotar als senglars i matar el Shishigami. L\'emperador creu que el cap de l\'esperit del bosc li atorgar\xc3\xa0 la immortalitat i est\xc3\xa0 disposat a pagar gran quantitat d\'or per ell. Eboshi deixa a les dones defensant la ciutat, ja que est\xc3\xa0 segura que s\xc3\xb3n prou fortes com per defensar-se. Pren aquesta decisi\xc3\xb3 en part perqu\xc3\xa8 sap que els seus homes s\xc3\xb3n bons ca\xc3\xa7adors, per\xc3\xb2 tamb\xc3\xa9 sap que aquests la trairien un cop el seu treball hagu\xc3\xa9s acabat._NEWLINE_Els senglars, malgrat el seu gran nombre, cauen en les trampes explosives dels humans. Nom\xc3\xa9s Okkoto, greument ferit, sobreviu i escapa acompanyat per San. Per matar el Shishigami, els Jibashiri utilitzen les pells dels senglars per enganyar i confondre l\'olfacte de Okkoto, que \xc3\xa9s cec. Quan aquest els fa olor i escolta, creu que s\xc3\xb3n els esperits dels seus guerrers que han tornat de la mort i busca l\'Shishigami perqu\xc3\xa8 els revisqui. Abans que Okkoto pugui arribar a l\'illa, els Jibashiri intenten acabar amb ell, causant que l\'odi el sobrepassi. Llavors es converteix en un dimoni, amb molts cucs vermells d\'odi al voltant del seu cos. San intenta expulsar aquests cucs del senglar, per\xc3\xb2 un ca\xc3\xa7ador dispara a Sani i aquesta queda inconscient i m\xc3\xb1es tard engolida pels cucs demon\xc3\xadacs de Okkoto que corre cap al llac sagrat._NEWLINE_Ashitaka nota que San est\xc3\xa0 en dificultats. Amb un dels germans llop de San, rescatat del camp de batalla, entra al bosc a buscar-la. Durant la seva cerca, es troba amb Lady Eboshi i l\'avisa que el samurai Asano est\xc3\xa0 atacant la ciutat del ferro. Els homes de Eboshi tornen cap a la ciutat, per\xc3\xb2 ella continua a la ca\xc3\xa7a del Shishigami. Quan Ashitaka troba a San, Okkoto ja ha arribat a l\'illa sagrada. Intenta salvar-la dels cups que la devoren, per\xc3\xb2 Okkoto tira a Ashitaka a l\'aigua. Moro, que estava inconscient a causa del progr\xc3\xa9s de la infecci\xc3\xb3 causada pel rifle que la va ferir, desperta i corre cap a Okkoto, cridant que deixi la seva filla. Finalment Moro aconsegueix treure a San de la foscor del senglar, usant la poca for\xc3\xa7a que li queda per salvar-la en lloc de lluitar contra Eboshi. Ashitaka agafa a San de la boca de Moro i la submergeix en l\'aigua per alliberar-la dels cucs male\xc3\xafts que quedaven en el seu cos.\n_START_SECTION_\nL\'esperit del bosc\n_START_PARAGRAPH_\nL\'esperit del bosc es manifesta amb la seva forma de c\xc3\xa9rvol, Eboshi ordena que ning\xc3\xba l\'ataqui fins que estigui al mig de la seva transformaci\xc3\xb3, just quan \xc3\xa9s m\xc3\xa9s feble. Tot i aix\xc3\xad la dona dispara mentre aquest es dirigeix cap al Senglar, aquest no mor i segueix el seu cam\xc3\xad fins a alleujar el vell senglar llevant-li la vida i la maledicci\xc3\xb3, mentre Moro es desmaia novament. Despr\xc3\xa9s d\'aix\xc3\xb2 l\'esperit comen\xc3\xa7a a canviar a la seva forma de Caminant Nocturn per\xc3\xb2, tot i els intents d\'Ashitaka per aturara a Eboshi, en plena transformaci\xc3\xb3 dispara i d\'un tret el decapita. Sense el seu cap, l\'esperit es corromp amb la mateixa maledicci\xc3\xb3 que Ashitaka i els senglars, inundant el bosc amb un fang que mata tot el que toca. Eboshi llavors, \xc3\xa9s mossegada per Moro, perdent aix\xc3\xad un bra\xc3\xa7._NEWLINE_Comen\xc3\xa7a una persecuci\xc3\xb3 d\'Ashitaka i San contra Jigo i els ca\xc3\xa7adors que insisteixen en escapar amb el cap de l\'esperit, perseguits pel fang i pels nois que volen purificar l\'esperit retornant el seu cap. Jigo escapa contrarellotge esperant la sortida del sol, moment en qu\xc3\xa8 morir\xc3\xa0 l\'esperit, per\xc3\xb2 al veures acorralat nom\xc3\xa9s poden cedir el cap a San i Ashitaka. Els nois encaren l\'esperit corrupte i lliuren el cap nom\xc3\xa9s segons abans que s\'al\xc3\xa7i l\'alba, sent devorats r\xc3\xa0pidament per la maledicci\xc3\xb3. Instant\xc3\xa0niament l\'esperit comen\xc3\xa7a a purificar i al moment de l\'alba es transforma en una subst\xc3\xa0ncia que inunda tota la zona purificant i revivint la terra que instants abans matava.\n_START_SECTION_\nConclusi\xc3\xb3\n_START_PARAGRAPH_\nSan i Ashitaka desperten sans i estalvis, nom\xc3\xa9s envoltats de belles muntanyes recobertes de flors representant el cicle de la vida, en el qual els cossos alimenten la terra. Ashitaka \xc3\xa9s per fi lliure de la maledicci\xc3\xb3, per\xc3\xb2 la taca ha quedat grabada en la seva m\xc3\xa0 recordant per sempre el que va viure i va sentir. Finalment, San procedeix a acomiadar-se d\'Ashitaka, sostenint que tot i estimar-lo pertanyen a llocs diferents. Ashitaka li comunica a San que es dedicar\xc3\xa0 a construir una nova ciutat juntament amb els habitants de la ciutat de ferro, per\xc3\xb2 que tot i aix\xc3\xad sempre estar\xc3\xa0 amb ella. Lady Eboshi, despr\xc3\xa9s de sobreviure, decideix que amb el treball de tots, la nova ciutat no cobrar\xc3\xa0 un preu tan alt en la natura.\n_START_SECTION_\nIdeologies del film\n_START_PARAGRAPH_\nEn la pel\xc2\xb7l\xc3\xadcula es poden diferenciar 3 ideologies diferents, aix\xc3\xad i tot, les que m\xc3\xa9s es desenvolupen s\xc3\xb3n les dels protagonistes d\'aquesta, Ashitaka del clan Emishi i Lady Eboshi de la Ciutat de Ferro. La tercera \xc3\xa9s representada pels d\xc3\xa9us menors del bosc. Les ideologies tot i ser molt diferents entre elles, no arriben a enemistar-se o a obrir un conflicte entre elles._NEWLINE__NEWLINE_La primera ideologia que coneixem \xc3\xa9s la del Clan Emishi. Es caracteritza per accions com obedi\xc3\xa8ncia a les paraules dels ancians, l\'intent d\'establir un di\xc3\xa0leg amb l\'enemic abans d\'optar a la for\xc3\xa7a bruta, l\'atac com a recurs de defensa, el respecte cap a les criatures de la naturalesa.. Exposa que els sentiments d\'ira i odi no aporten m\xc3\xa9s que destrucci\xc3\xb3 i per aix\xc3\xb2 busca trobar i aconseguir un acord que permeti als d\xc3\xa9us del bosc i a Lady Eboshi conviure en pau._NEWLINE_"Tranquil\xc2\xb7litzat , oh gran senyor! D\xc3\xa9u o dimoni, qualsevol cosa que siguis, per favor deixe\'ns en pau! (...) No segueixis per favor! Deixa el nostre poble en pau!." -Ashitaka _NEWLINE_La segona ideologia, la que t\xc3\xa9 potser m\xc3\xa9s protagonisme durant la pel\xc2\xb7l\xc3\xadcula, \xc3\xa9s la que encarna Lady Eboshi. Es caracteritza principalment per la instrumentalitzaci\xc3\xb3, tots els recursos que es troben al seu voltant, incl\xc3\xbas els habitants de la ciutat de ferro, s\xc3\xb3n instruments per aconseguir la superviv\xc3\xa8ncia de la comunitat, sense reparar en la destrucci\xc3\xb3 o efectes que aix\xc3\xb2 causi a altres \xc3\xa9ssers. Respecta els d\xc3\xa9us per la for\xc3\xa7a que tenen, tot i tamb\xc3\xa9 ser conscient de la mortalitat d\'aquests._NEWLINE_Finalment, es presenta una tercera ideologia, la ideologia dels d\xc3\xa9us del bosc. Aquesta, no es desenvolupa per complert, ja que nom\xc3\xa9s arribem a con\xc3\xa8ixer un aspecte clau: la missi\xc3\xb3 de protegir el bosc del Shishigami i les accions dels humans a qui han decidit eliminar. Creuen tamb\xc3\xa9 que \xc3\xa9s impossible aconseguir una conviv\xc3\xa8ncia tranquil\xc2\xb7la entre ambd\xc3\xb3s b\xc3\xa0ndols.\n_START_SECTION_\nProducci\xc3\xb3\n_START_PARAGRAPH_\nPer Hayao Miyazaki van ser necessaris 16 anys per desenvolupar totalment els personatges i el gui\xc3\xb3 de La Princesa Mononoke. _NEWLINE_Es pot trobar una base pel llargmetratge al quadern d\'il\xc2\xb7lustraci\xc3\xb3 de 1983 escrit per Hayao Miyazaki "Shura no Tabi" i editat sota el nom Miyazaki Hayao lmeji-bodo-shu,  que consistia en una adaptaci\xc3\xb3 de La bella i la b\xc3\xa8stia, de Marie Leprince de Beaumont, situada en un Jap\xc3\xb3 medieval i fant\xc3\xa0stic, on el protagonisme el tenia una esp\xc3\xa8cie de gat gegant que recorda al protagonista de El meu ve\xc3\xad Totoro._NEWLINE_Tot i que amb el temps tant els personatges com la hist\xc3\xb2ria van canviar moltes vegades, no va ser fins pocs mesos abans de l\'emissi\xc3\xb3 de la pel\xc2\xb7l\xc3\xadcula que el seu gui\xc3\xb3 il\xc2\xb7lustrat va ser finalitzat, poc despr\xc3\xa9s d\'una visita de Miyazaki als boscos antics de l\'illa de Yakushima._NEWLINE_La pel\xc2\xb7l\xc3\xadcula \xc3\xa9s gaireb\xc3\xa9 completament dibuixada a m\xc3\xa0, tot i que s\'inclouen uns 5 minuts d\'animaci\xc3\xb3 per ordinador que donen suport a escenes d\'animaci\xc3\xb3 per cel\xc2\xb7les tradicional. Hi ha 10 minuts de la pel\xc2\xb7l\xc3\xadcula que utilitzen la t\xc3\xa8cnica Digital Paint, que seria utilitzada en produccions posteriors de l\'estudi Ghibli._NEWLINE_Pels diversos personatges de la pel\xc2\xb7l\xc3\xadcula, Miyazaki ha exposat que no volia un protagonista t\xc3\xadpicament heroic, sin\xc3\xb3 que volia veure en Ashitaka m\xc3\xa9s a un jove amb una certa c\xc3\xa0rrega melanc\xc3\xb2lica pel pes del seu dest\xc3\xad. Per la Senyora Eboshi volia fer un personatge amb un passat dram\xc3\xa0tic encara que no surti reflectit al film, fet que li donaria aquest car\xc3\xa0cter segur i fiable, revolucionari en molts aspectes. Miyazaki afirma que volia com a t\xc3\xadtol del film La Llegenda d\'Ashitaka (\xe3\x82\xa2\xe3\x82\xb7\xe3\x82\xbf\xe3\x82\xab\xe8\x81\xb6\xe8\xa8\x98 , Ashitaka Sekki), per\xc3\xb2 per influ\xc3\xa8ncies de producci\xc3\xb3 va haver de cedir a un m\xc3\xa9s comercial nom de La Princesa Mononoke. Com a curiositat, aquest \xc3\xa9s l\'\xc3\xbanic film de Miyazaki on no hi ha cap escena de vol._NEWLINE_Les localitzacions utilitzades en la pel\xc2\xb7l\xc3\xadcula d\'animaci\xc3\xb3 estan basades sobretot en els boscos de l\'illa de Yakushima, per\xc3\xb2 tamb\xc3\xa9 en les muntanyes de Shirakami-Sanchi al nord de l\'illa de Honsh\xc5\xab.\n_START_SECTION_\nLlan\xc3\xa7ament\n_START_PARAGRAPH_\nLa pel\xc2\xb7l\xc3\xadcula va apar\xc3\xa8ixer als cinemes japonesos el 12 de juliol de 1997 i es va convertir en la pel\xc2\xb7l\xc3\xadcula que m\xc3\xa9s recaptaci\xc3\xb3 havia aconseguit en tota la hist\xc3\xb2ria del cinema al Jap\xc3\xb3. Va ser vista per dotze milions de persones, equivalent a una desena part de la poblaci\xc3\xb3 total del Jap\xc3\xb3, en tan sols els cinc primers mesos. Uns mesos m\xc3\xa9s tard per\xc3\xb2, va ser eclipsada per la pel\xc2\xb7l\xc3\xadcula de James Cameron, Titanic._NEWLINE_Va ser doblada en angl\xc3\xa8s i distribu\xc3\xafda en el continent americ\xc3\xa0 per Miramax, i, tot i que la pel\xc2\xb7l\xc3\xadcula no va gaudir del mateix \xc3\xa8xit que al seu pa\xc3\xads d\'origen, va obtenir vendes positives, augmentant de manera considerable la popularitat de Ghibli i la seva influ\xc3\xa8ncia fora del Jap\xc3\xb3._NEWLINE_Als Pa\xc3\xafsos Catalans i Espanya el film es va estrenar modestament en cinemes el dia 7 d\'abril de l\'any 2000, doblada al castell\xc3\xa0. El 14 d\'octubre del 2003 s\'editaria una edici\xc3\xb3 en 2 DVD en japon\xc3\xa8s, angl\xc3\xa8s i castell\xc3\xa0 i va ser distribu\xc3\xafda per Buena Vista Home Cinema. Una nova edici\xc3\xb3 ser\xc3\xa0 distribu\xc3\xafda per Aurum durant l\'any 2010._NEWLINE_Mononoke Hime ha estat distribu\xc3\xafda des del seu llan\xc3\xa7ament en vuit idiomes: japon\xc3\xa8s, angl\xc3\xa8s, franc\xc3\xa8s, canton\xc3\xa8s, alemany, itali\xc3\xa0, castell\xc3\xa0 i portugu\xc3\xa8s.'